[{"text_idx": "#000000", "text": "EU subtenas Esperanton en seslanda projekto"}, {"text_idx": "#000002", "text": "Mezlernejoj en ses landoj de Eu\u0306ropa Unio ricevas subtenon de la EU-programo Erasmus+ por kunlabora projekto, kiu celas per instruado de Esperanto plibonigi lernadon de fremdaj lingvoj kaj diskonigi \u201ceu\u0306ropajn valorojn\u201d. La lernejoj trovig\u0302as en Francio, Grekio, Hispanio, Hungario, Italio kaj Litovio."}, {"text_idx": "#000003", "text": "Ni petis Antonio Fabia\u0301n Jime\u0301nez, instruiston de la gimnazio Almenara en Ve\u0301lez-Ma\u0301laga, suda Hispanio, la inciatinton de la projekto, kaj la kunordiganton de la projekta laborgrupo, rakonti pli."}, {"text_idx": "#000004", "text": "Libera Folio: Kiam komencig\u0302is via projekto, kion g\u0302i celas kaj kiom da lernantoj partoprenas en g\u0302i, en kiuj ag\u0302oj?"}, {"text_idx": "#000007", "text": "Kion signifas en la praktiko, ke via projekto ricevas EU-subtenon lau\u0306 la programo KA1? C\u0302u vi kunlaboras kun rilataj programoj en aliaj landoj?"}, {"text_idx": "#000008", "text": "\u2013 Tio signifas ke la Eu\u0306ropa Unio per la programo Erasmus+ financas la tutan projekton \u2013 vojag\u0302ojn, log\u0302adon, mang\u0302adon, kursojn, materialojn \u2013 kaj ebligas al ni vojag\u0302i al diversaj landoj kie oni instruas Esperanton por lerni kiamaniere oni instruas la lingvon, kia estas la situacio de Esperanto alilande, kaj ankau\u0306 sperti la plej avangardajn metodojn en la instruado de lingvoj kaj kiel miksi tion kun Esperanto por krei novan metodologion interesan kaj aplikeblan en aliaj lernocentroj. Ni ne volas esti insulo, ni celas ke aliaj lernejoj kaj mezlernejoj kaj en Hispanio kaj en Eu\u0306ropo volu fari same, kaj ekigu siajn Esperantajn projektojn profitante la eblojn kaj rimedojn de la programo Erasmus+."}, {"text_idx": "#000009", "text": "Kion povus fari aktivuloj en aliaj EU-landoj por starigi similajn projektojn kaj ekkunlabori translime?"}, {"text_idx": "#000010", "text": "\u2013 La programo Erasmus+ estas por instruistoj de lernejoj, mezlernejoj, gimnazioj au\u0306 profesoroj de universitatoj kiuj deziras plibonigi siajn lernocentrojn iamaniere. Ekzistas du vojoj, la KA1 projektoj estas nur por geinstruistoj, tiuj projektoj ebligas al instruistoj vojag\u0302i kaj trejnig\u0302i alilande per klerigaj kursoj, au\u0306 simpla laborobservado de la laboro kaj metodoj de alilandaj kolegoj. Poste ili devas apliki c\u0302ion kion ili lernis en ilia lernocentro, kaj montri la s\u0302ang\u0302ojn akiritajn."}, {"text_idx": "#000011", "text": "\u2013 Alia eblo estas la KA2 projektoj por partopreni kun lernantoj en ia laboro au\u0306 projekto internacia. Sendube la Erasmus+ projekto estas vera donaco por la Esperanto-movado, c\u0302ar g\u0302i proponas multajn ekonomiajn rimedojn kaj ankau\u0306 donas seriozan publikan bildon al nia lingvo kaj movado. Oni simple devas prezenti interesan projekton en specifaj datoj, kaj plenumi la celojn de la Erasmus+ programo. Devas esti interesaj projektoj kiuj vere estu utilaj kaj plibonigu la lernadon, la instruadon au\u0306 la plibonigon de la lernocentro."}, {"text_idx": "#000012", "text": "Vizito en lernejo en Litovio."}, {"text_idx": "#000031", "text": "Same mi bedau\u0306ras, ke au\u0306toroj (kaj eble komentantoj) ne lasas siajn retadresojn en la \u201dLibera Folio\u201d. Mi s\u0302atus scii, kiuj estas la klasoj kiuj partoprenas en la diversaj landoj, kaj tute aparte en Francio. Mia retadreso estas facile trovebla, mi estas i.a.FD en Luksemburgio, Dalheim."}, {"text_idx": "#000038", "text": "Eu\u0306ropanoj rajtas, mondanoj rajtas, havi komunlingvon! Samideanoj, antau\u0306en!"}, {"text_idx": "#000050", "text": "Jubileoj kaj memordatoj en februaro 2023Anna Lo\u0308wenstein: Niaj atingoj kaj malsukcesoj dum 2022UK-108: 772 alig\u0302intoj el 51 landoj"}]